**รายงานการประชุม**

**คณะทำงานด้านการจัดการพลังงานสำนักงานปรมาณูเพื่อสันติ ครั้งที่ 1/๒๕๖6**

**วันพฤหัสดีที่ 18 พฤษภาคม 2566 เวลา 13.30 – 14.20 น.**

**ณ ห้องม่วง ชั้น 2 อาคาร 10 ปส.**

........................................

**ผู้มาประชุม**

1. นางสาวกรรณิกา มณีวรรณ์ เลขานุการกรม ประธาน

2. นายวีรชน ตรีนุสนธิ์ วิศวกรนิวเคลียร์ชำนาญการพิเศษ คณะทำงาน

 ผู้แทนกองตรวจสอบทางนิวเคลียร์และรังสี

3. นางศันสนีย์ บริรักษ์ นักวิเคราะห์นโยบายและแผนชำนาญการ คณะทำงาน

 ผู้แทนกองยุทธศาสตร์และแผนงาน

4. นายอำนาจ นุกูลธรรม เจ้าพนักงานวิทยาศาสตร์ชำนาญงาน คณะทำงาน

 ผู้แทนกองพัฒนาระบบและมาตรฐาน

 กำกับดูแลความปลอดภัย

5. นายทองใบ วงษ์เพ็ชร พนักงานเก็บเอกสาร บ2 คณะทำงาน

 ผู้แทนผู้แทนกองอนุญาตทางนิวเคลียร์และรังสี

6. นางสมญา จุลศิลป์ เจ้าหน้าที่ธุรการ คณะทำงาน

 ผู้แทนกลุ่มพัฒนาระบบบริหาร

7. นายเจน อินนุ่มพันธุ์ หัวหน้าฝ่ายอาคารสถานที่และยานพาหนะ คณะทำงาน

 ผู้แทนสถาบันเทคโนโลยีนิวเคลียร์แห่งชาติ

7. นางสาวนุชจรีย์ สัจจา นักวิชาการเผยแพร่ชำนาญการ คณะทำงาน

 รักษาการในตำแหน่งหัวหน้ากลุ่มเผยแพร่และประชาสัมพันธ์

8. นางปุณณภา รักษอุดมโชค นายช่างไฟฟ้าชำนาญงาน คณะทำงาน

 รักษาการในตำแหน่งหัวหน้ากลุ่มบริหารจัดการองค์ความรู้

 และฝึกอบรมด้านนิวเคลียร์และรังสี

9. นายเอนก โคตรบุญเรือง เจ้าพนักงานวิทยาศาสตร์ชำนาญงาน เลขานุการ

 หัวหน้ากลุ่มอาคารสถานที่และยานพาหนะ

10. ว่าที่ร้อยตรีไกรฤกษ์ การภักดี นักจัดการงานทั่วไปปฏิบัติการ ผู้ช่วยเลขานุการ

 เจ้าหน้าที่กลุ่มอาคารสถานที่และยานพาหนะ

**ผู้ไม่มาประชุม**

เจ้าหน้าที่กลุ่มงานช่าง ผู้ช่วยเลขานุการ ติดภารกิจ

**ผู้เข้าร่วมประชุม**

นางสาวดวงใจ จันลุน นักจัดการงานทั่วไปปฏิบัติการ

**เริ่มประชุมเวลา** 13.30 น.

**ระเบียบวาระที่ ๑ : เรื่องที่ประธานแจ้งให้ที่ประชุมทราบ** นางสาวกรรณิกา มณีวรรณ์ ประธานฯ แจ้งต่อที่ประชุมว่า การประชุมครั้งนี้เป็นการประชุมครั้งแรกของปีงบประมาณ พ.ศ. 2566 เพื่อให้การดำเนินงานด้านการจัดการพลังงานภายใน ปส. เป็นไปตามนโยบายอนุรักษ์พลังงานและสามารถจัดการได้อย่างยั่งยืนต่อไป

**ที่ประชุม** รับทราบ

**ระเบียบวาระที่ 2 : เรื่องที่เสนอให้ที่ประชุมทราบ 2.1 คำสั่ง ปส. ที่ 56/2566 ลงวันที่ 31 มีนาคม 2566 เรื่อง แต่งตั้งคณะทำงานลดใช้พลังงานสำนักงานปรมาณูเพื่อสันติ** นายเอนก โคตรบุญเรือง เลขานุการฯ แจ้งต่อที่ประชุมว่า ปส. ได้มีคำสั่งที่ 56/2566 ลงวันที่ 31 มีนาคม 2566 เรื่อง แต่งตั้งคณะทำงานลดใช้พลังงานสำนักงานปรมาณูเพื่อสันติ เพื่อให้เป็น ไปตามมติคณะรัฐมนตรี เมื่อวันที่ 22 มีนาคม 2565 เรื่อง มาตรการลดการใช้พลังงานในหน่วยงานภาครัฐ (กำหนดเป้าหมาย : ลดใช้พลังงานลงให้ได้อย่างน้อยร้อยละ 20 รวมไฟฟ้าและน้ำมันเชื้อเพลิง) และพระราชบัญญัติการส่งเสริมการอนุรักษ์พลังงาน พ.ศ. 2535 และที่แก้ไขเพิ่มเติม และเพื่อให้การดำเนินงานด้านการจัดการพลังงานภายใน ปส. เป็นไปอย่างต่อเนื่อง สามารถอนุรักษ์พลังงานได้อย่าง มีประสิทธิภาพและมีประสิทธิผล โดยมีองค์ประกอบ ได้แก่ ลปส. เป็นประธาน ร.ลปส. เป็นรองประธาน ผู้อำนวยการกอง/กลุ่ม/ศูนย์ เป็นคณะทำงาน และ ลสก. เป็นคณะทำงานและเลขานุการ หกอพ. หกงช. เป็นผู้ช่วยเลขานุการ **รายละเอียดตามเอกสารประกอบการประชุมที่ 2.1** นางสาวกรรณิกา มณีวรรณ์ ประธานฯ แจ้งต่อที่ประชุมเพิ่มเติมว่า เดิม ปส. ได้มีคณะทำงานลดใช้พลังงานสำนักงานปรมาณูเพื่อสันติ เนื่องจากมติคณะรัฐมนตรี เมื่อวันที่ 22 มีนาคม 2565 กำหนดให้ทุกหน่วยจะต้องมีหัวหน้าส่วนราชการเป็นประธานคณะทำงานลดใช้พลังงานของหน่วยงาน จึงได้จัดทำคำสั่งแต่งตั้งคณะทำงานลดใช้พลังงานสำนักงานปรมาณูเพื่อสันติขึ้นมาใหม่โดยมี ลปส. เป็นประธานคณะทำงานฯ โดยการประชุมคณะทำงานด้านการจัดการพลังงานสำนักงานปรมาณูเพื่อสันติในครั้งนี้ จึงเป็นการประชุมเพื่อพิจารณาร่างมาตรการลดใช้พลังงานของ ปส. นโยบายอนุรักษ์พลังงานของ ปส. และแผนปฏิบัติการลดใช้พลังงานของ ปส. เพื่อจะได้นำเสนอคณะทำงานลดใช้พลังงานสำนักงานปรมาณูเพื่อสันติ เพื่อกำหนดมาตรการลดใช้พลังงานของ ปส. นโยบายอนุรักษ์พลังงานของ ปส. และอนุมัติแผนปฏิบัติการลดใช้พลังงานของ ปส. ต่อไป

**ที่ประชุม** รับทราบ

 **2.2 คำสั่ง ปส. ที่ 57/2566 ลงวันที่ 31 มีนาคม2566 แต่งตั้งคณะทำงานด้านการ จัดการพลังงานสำนักงานปรมาณูเพื่อสันติ**  นายเอนก โคตรบุญเรือง เลขานุการฯ แจ้งต่อที่ประชุมว่า ปส. ได้มีคำสั่งที่ 57/2566 ลงวันที่ 31 มีนาคม 2566 แต่งตั้งคณะทำงานด้านการจัดการพลังงานสำนักงานปรมาณูเพื่อสันติ เพื่อให้เป็นไปตามมติคณะรัฐมนตรี เมื่อวันที่ 22 มีนาคม 2565 เรื่อง มาตรการลดการใช้พลังงานในหน่วยงานภาครัฐ (กำหนดเป้าหมาย : ลดใช้พลังงานลงให้ได้อย่างน้อยร้อยละ 20 รวมไฟฟ้าและน้ำมันเชื้อเพลิง) พระราชบัญญัติการส่งเสริมการอนุรักษ์พลังงาน พ.ศ. 2535 และที่แก้ไขเพิ่มเติม และเพื่อให้การดำเนินงานด้านการจัดการพลังงานภายใน ปส. เป็นไปอย่างต่อเนื่อง สามารถอนุรักษ์พลังงานได้อย่างมีประสิทธิภาพ และมีประสิทธิผล โดยมีองค์ประกอบ ได้แก่ ลสก. ผู้แทนกอง/กลุ่ม และ สทน. เป็นคณะทำงาน และ หกอพ. เป็นคณะทำงานและเลขานุการ เจ้าหน้าที่ กอพ. กงช. เป็นผู้ช่วยเลขานุการ **รายละเอียดตามเอกสารประกอบการประชุมที่ 2.2** นางสาวกรรณิกา มณีวรรณ์ ประธานฯ แจ้งต่อที่ประชุมเพิ่มเติมว่า การแต่งตั้งคณะทำงานด้านการจัดการพลังงานสำนักงานปรมาณูเพื่อสันติ เป็นไปตามพระราชบัญญัติการส่งเสริมการอนุรักษ์พลังงาน พ.ศ. 2535 และที่แก้ไขเพิ่มเติม และกฎกระทรวงกําหนดมาตรฐาน หลักเกณฑ์ และวิธีการจัดการพลังงาน ในโรงงานควบคุมและอาคารควบคุม พ.ศ. 2552 โดยกำหนดให้มีกลุ่มบริหารจัดการองค์ความรู้ด้านนิวเคลียร์และรังสี และกลุ่มเผยแพร่ประชาสัมพันธ์ เข้าร่วมเป็นคณะทำงาน โดยคณะทำงานมีหน้าที่ในการดำเนินการ จัดการพลังงานให้สอดคล้องกับมาตรการหรือนโยบายอนุรักษ์พลังงาน ควบคุมดูแล รายงานผลการอนุรักษ์พลังงาน รวมถึงเสนอแนะ ทบทวนระบบการจัดการพลังงานของ ปส. และตามที่คณะทำงานชุดนี้ได้มี กลุ่มบริหารจัดการองค์ความรู้ด้านนิวเคลียร์และรังสี และกลุ่มเผยแพร่ประชาสัมพันธ์ เข้าร่วมเป็นคณะทำงานนั้น ก็เพื่อให้เกิดการรณรงค์การลดใช้พลังงานภายใน ปส. ให้มีประสิทธิภาพต่อไป

**ที่ประชุม** รับทราบ

 **2.3 คำสั่ง ปส. ที่ 58/2566 ลงวันที่ 31 มีนาคม 2566 แต่งตั้งคณะผู้ตรวจประเมินการจัดการพลังงานสำนักงานปรมาณูเพื่อสันติ** นายเอนก โคตรบุญเรือง เลขานุการฯ แจ้งต่อที่ประชุมว่า ปส. ได้มีคำสั่งที่ 58/2566 ลงวันที่ 31 มีนาคม 2566 แต่งตั้งคณะผู้ตรวจประเมินการจัดการพลังงานสำนักงานปรมาณูเพื่อสันติ เพื่อให้เป็นไปตามมติคณะรัฐมนตรี เมื่อวันที่ 22 มีนาคม 2565 เรื่อง มาตรการลดการใช้พลังงานในหน่วยงานภาครัฐ (กำหนดเป้าหมาย : ลดใช้พลังงานลงให้ได้อย่างน้อยร้อยละ 20 รวมไฟฟ้าและน้ำมันเชื้อเพลิง) พระราชบัญญัติการส่งเสริมการอนุรักษ์พลังงาน พ.ศ. 2535 และที่แก้ไขเพิ่มเติม และเพื่อให้การดำเนินงานด้านการจัดการพลังงานภายใน ปส. เป็นไปอย่างต่อเนื่อง สามารถอนุรักษ์พลังงานได้อย่างมีประสิทธิภาพ และมีประสิทธิผล โดยมีองค์ประกอบ ได้แก่ นายภานุพงศ์ พินกฤษ เป็นประธาน นายฐิติเดช ตุลารักษ์ และนายปราณนต์ พัฒนถาวร เป็นผู้ตรวจประเมิน **รายละเอียดตามเอกสารประกอบการประชุมที่ 2.3** นางสาวกรรณิกา มณีวรรณ์ ประธานฯ แจ้งต่อที่ประชุมเพิ่มเติมว่า การแต่งตั้งคณะผู้ตรวจประเมินการจัดการพลังงานสำนักงานปรมาณูเพื่อสันตินี้ เป็นไปตามประกาศกระทรวงพลังงาน เรื่อง หลักเกณฑและวิธีการดําเนินการจัดการพลังงานในโรงงานควบคุมและอาคารควบคุม พ.ศ. ๒๕๕๒ และคณะผู้ตรวจประเมินนี้จะต้องไม่ซ้ำซ้อน กับคณะทำงานด้านการจัดการพลังงาน โดยมีหน้าที่ตรวจสอบ การปฏิบัติตามที่กฎหมายกำหนด ที่ระบุไว้ในประกาศกระทรวงพลังงาน เรื่อง หลักเกณฑและวิธีการดําเนินการจัดการพลังงานในโรงงานควบคุมและอาคารควบคุม พ.ศ. ๒๕๕๒ อย่างน้อยปีละ 1 ครั้ง รวมถึงการจัดทำสรุปผลการตรวจติดตาม

**ที่ประชุม** รับทราบ

 **2.4 สรุปการประชุมคณะทำงานด้านการจัดการพลังงานสำนักงานปรมาณูเพื่อสันติ (ชุดเดิม)**  นายเอนก โคตรบุญเรือง เลขานุการฯ แจ้งต่อที่ประชุมว่า ปส. ได้จัดการประชุมคณะทำงานด้านการจัดการพลังงานสำนักงานปรมาณูเพื่อสันติ ครั้งที่ 1/๒๕๖5 เมื่อวันพฤหัสดีที่ 16 มิถุนายน 2565 สาระสำคัญของการประชุม ดังนี้

|  |  |  |  |
| --- | --- | --- | --- |
| **วาระ** | **รายละเอียด**  | **มติที่ประชุม**  | **ผลการดำเนินการ** |
| 3.1 | สรุปการใช้พลังงานไฟฟ้า ประจำปีงบประมาณ พ.ศ. 2563 - 2564 - โดยเฉลี่ย 1 เดือน ใช้ปริมาณไฟฟ้าประมาณ 150,000 กิโลวัตต์ต่อชั่วโมง โดยมีค่าไฟฟ้าอยู่ที่ประมาณ 500,000 บาทต่อเดือน แบ่งจ่ายค่าไฟฟ้าร่วมกับ สทน. หน่วยงานละ 6 เดือน  | รับทราบและเห็นชอบให้ฝ่ายเลขานุการฯ ดำเนินการสำรวจไฟฟ้าในอาคารต่าง ๆ เพื่อเปรียบเทียบการใช้ไฟฟ้าของ ปส. และ สทน. และแนวทางติดตั้งมิเตอร์ไฟฟ้าแยกส่วนกับ สทน. และให้เชิญผู้แทนจาก สทน. เข้ามาร่วมประชุมในครั้งต่อไป | - อยู่ระหว่างการดำเนินการสำรวจการใช้ไฟฟ้าในอาคารต่าง ๆ และในการประชุมคณะทำงานด้านการจัดการพลังงานฯ ครั้งที่ 1/2566 ได้ดำเนินการจัดทำหนังสือเชิญผู้แทนจาก สทน. มาร่วมประชุม |
| 4.1 | มาตรการ หรือแนวทางการจัดการพลังงานอย่างเป็นรูปธรรม | เห็นชอบให้ ฝ่ายเลขานุการฯ รับข้อเสนอแนวทางจากคณะทำงานฯ ไปดำเนินการ และมอบหมายให้ กยผ. สื่อสารภายในโดยการจัดทำสื่อและกิจกรรมเพื่อขับเคลื่อนความตระหนักในการลดใช้พลังงาน รวมทั้งให้คณะทำงานฯ ร่วมกัน นำสื่อต่าง ๆ ไปเผยแพร่ภายในหน่วยงานตันเองด้วยต่อไป | - อยู่ระหว่างการดำเนินการเสนอ (ร่าง) ต่อคณะทำงานด้านการจัดการพลังงาน เพื่อพิจารณามาตรการ หรือแนวทางการจัดการพลังงานอย่างเป็นรูปธรรม และประสานงาน กยผ. สำหรับการสื่อสารภายใน จัดทำสื่อและดำเนินกิจกรรมขับเคลื่อนความตระหนักสำหรับการลดใช้พลังงานต่อไป |

นางสาวกรรณิกา มณีวรรณ์ ลสก. ประธานฯ กล่าวต่อที่ประชุมเพิ่มเติมว่า วาระนี้เป็นการสรุปรายงานการประชุมของคณะทำงานด้านการจัดการพลังงานสำนักงานปรมาณูเพื่อสันติ (ชุดเดิม) ซึ่งมีบางท่านที่ร่วมเป็นคณะทำงานชุดเดิม และเข้าร่วมประชุมในวันที่ เช่น นายวีรชน ตรีนุสนธิ์ วิศวกรนิวเคลียร์ชำนาญการพิเศษ จึงขอสรุปสาระสำคัญของการประชุมคณะทำงานชุดเดิมเพื่อให้ทุกท่านได้รับทราบ ดังนี้ สรุปการใช้พลังงานไฟฟ้า ประจำปีงบประมาณ พ.ศ. 2563 - 2564 โดยเฉลี่ย 1 เดือน มีค่าไฟฟ้าอยู่ที่ประมาณ 500,000 บาทต่อเดือนและอยู่ในช่วงสถานการณ์การแพร่ระบาดของโรคติดเชื้อไวรัสโคโรนา (COVID-19) โดยปกติอยู่ที่ประมาณ 700,000 – 800,000 บาท ต่อเดือน และในปัจจุบันค่า FT ได้มีการปรับขึ้นทำให้ค่าอยู่ที่ประมาณ 1,000,000 บาท ต่อเดือน โดยมีการแบ่งจ่ายร่วมกับ สทน. หน่วยงานละ 6 เดือน ซึ่งไม่รวมอาคาร 60 ปี ปส. โดยอาคาร 60 ปี เฉลี่ยค่าไฟฟ้าอยู่ประมาณ 120,000 บาท ต่อเดือน และยังไม่ได้เข้าไปใช้งานทั้งหมด และตามที่ได้มีการเชิญ สทน. เข้าร่วมเป็นคณะทำงานฯ ก็เพื่อให้ สทน. ร่วมกันลดใช้พลังงานต่อไป

**ที่ประชุม** รับทราบ

 **2.5 สรุปการใช้พลังงานไฟฟ้าของ ปส. ประจำปีงบประมาณ พ.ศ. 2565 ถึง พ.ศ. 2566** นายเอนก โคตรบุญเรือง เลขานุการฯ แจ้งต่อที่ประชุมว่า ปส. ภาพรวมข้อมูลเปรียบเทียบการใช้พลังงานไฟฟ้าของ ปส. ในปีงบประมาณ พ.ศ. 2565 ถึง พ.ศ. 2566 โดยมีข้อมูลโดยสรุปคือ โดยเฉลี่ยแล้วใน 1 เดือนจะใช้ปริมาณไฟฟ้า ประมาณ 150,000 กิโลวัตต์ต่อเดือน โดยมีค่าไฟฟ้าอยู่ที่ประมาณ 700,000 บาทต่อเดือน ซึ่งแบ่งจ่ายค่าไฟฟ้าร่วมกับ สทน. หน่วยงานละ 6 เดือน ซึ่งจำนวนเงินค่าไฟที่เพิ่มมานั้น สาเหตุหลักคือ มาจากค่า FT ที่เพิ่มสูงขึ้นอย่างต่อเนื่อง **รายละเอียดตามเอกสารประกอบวาระที่ 2.5**

นางสาวกรรณิกา มณีวรรณ์ ประธานฯ กล่าวต่อที่ประชุมว่า การสรุปการใช้พลังงานไฟฟ้าของ ปส. เพื่อให้เห็นว่าเป็นหน้าที่ของทุกคนจะต้องให้ความสำคัญในการร่วมกันในการลดใช้พลังงานภายใน ปส. ต่อไป

**ที่ประชุม** รับทราบ

**ระเบียบวาระที่ 3 : เรื่องที่เสนอให้ที่ประชุมพิจารณา**

 **3.1 มาตรการลดใช้พลังงานของ ปส.** นายเอนก โคตรบุญเรือง เลขานุการฯ แจ้งต่อที่ประชุมว่า ดังนี้- มติคณะรัฐมนตรี เมื่อวันที่ 22 มีนาคม 2565 เรื่อง มาตรการลดการใช้พลังงาน ในหน่วยงานภาครัฐ (กำหนดเป้าหมาย : ลดใช้พลังงานลงให้ได้อย่างน้อยร้อยละ 20 รวมไฟฟ้าและน้ำมันเชื้อเพลิง)

 - หนังสือสำนักงานนโยบายและแผน ที่ พน0604/ว368 ลงวันที่ 21 กุมภาพันธ์ 2566 แจ้งให้หน่วยงานในสังกัดปฏิบัติตามบัญชาของนายกรัฐมนตรีในการลดใช้พลังงานอย่างน้อยร้อยละ 20 เพื่อลดภาระค่าใช้จ่ายและเป็นแบบอย่างที่ดีให้แก่ภาคเอกชนและประชาชน

 ฝ่ายเลขานุการฯ จึงได้ร่าง “มาตรการลดใช้พลังงานของ ปส.” (**รายละเอียดตามเอกสารประกอบวาระที่ 3.1)** เพื่อเสนอขอความเห็นชอบจากคณะทำงานลดใช้พลังงานสำนักงานปรมาณูเพื่อสันติ และเผยแพร่บนเว็บไซต์ และรณรงค์ประชาสัมพันธ์สื่อสารองค์กรต่อไป นางสาวกรรณิกา มณีวรรณ์ ประธานฯ กล่าวต่อที่ประชุมว่า ตามที่ฝ่ายเลขานุการฯ ได้แจ้งเวียนให้ทุกท่านพิจารณาร่าง “มาตรการลดใช้พลังงานของ ปส.” ซึ่งในเบื้องต้นประธานคณะทำงานได้มีการตรวจสอบและเปรียบเทียบกับหน่วยงานต่าง ๆ แล้ว โดยหลักก็จะมีในส่วนของการประหยัดพลังงาน ประหยัดน้ำมันเชื้อเพลิง การเปิดปิดเครื่องปรับอากาศ การขึ้นลงลิฟต์ และอื่น ๆ ซึ่งหากมีข้อแก้ไข หรือมีข้อเสนอแนะเพิ่มเติมโปรดแจ้งกลับไปยังฝ่ายเลขานุการฯ

**มติที่ประชุม** เห็นชอบในหลักการ และให้ฝ่ายเลขานุการแจ้งเวียนร่าง “มาตรการลดใช้พลังงานของ ปส.” ผ่านทางไปรษณีย์อิเล็กทรอนิกส์ ให้กับคณะทำงานด้านการจัดการพลังงานสำนักงานปรมาณูเพื่อสันติ เพื่อพิจารณาร่างอีกครั้ง หากมีข้อเสนอแนะเพิ่มเติมให้แจ้งกับไปยังฝ่ายเลขานุการ

 **3.2 นโยบายอนุรักษ์พลังงานของ ปส.** นายเอนก โคตรบุญเรือง เลขานุการฯ แจ้งต่อที่ประชุมว่าการอนุรักษ์พลังงานเป็นสิ่งสำคัญและเป็นหน้าที่ของข้าราชการ และเจ้าหน้าที่ ปส. ที่ต้องร่วมมือกันจัดการพลังงานอย่างต่อเนื่องและให้คงอยู่ต่อไป ฝ่ายเลขานุการฯ จึงได้ร่างประกาศ ปส. เรื่อง “นโยบายอนุรักษ์พลังงาน” (**รายละเอียดตามเอกสารประกอบวาระที่ 3.2)** เพื่อเสนอขอความเห็นชอบจากคณะทำงานลดใช้พลังงานสำนักงานปรมาณูเพื่อสันติ และเผยแพร่บนเว็บไซต์ และรณรงค์ประชาสัมพันธ์สื่อสารองค์กรต่อไป  นางสาวกรรณิกา มณีวรรณ์ ประธานฯ กล่าวต่อที่ประชุมว่า และร่างประกาศ ปส. เรื่อง “นโยบายอนุรักษ์พลังงาน” นี้ ได้มีการตรวจสอบมาแล้วหลายครั้ง และก่อนการประชุมได้ตรวจสอบอีกครั้ง จึงขอความเห็นจากที่ประชุม ดังนี้ 1. ตัดคำว่าสำนักงานปรมาณูเพื่อสันติออกจากทุกข้อ และขึ้นต้นว่า ดำเนินการและพัฒนา... 2. เพิ่มอีก 1 ข้อ คือส่งเสริมการประหยัดและอนุรักษ์พลังงานโดยเน้นพลังงานสะอาด พลังงานทดแทน รวมถึงการลดการปล่อยก๊าซเรือนกระจก นายวีรชน ตรีนุสนธิ์ ผู้แทน กตส. กล่าวว่าเห็นด้วยเนื่องจากการประชุมของคณะทำงาน ชุดเดิมมีการหารือในเรื่องนี้ และในปัจจุบันได้มีการส่งเสริมให้นำโซล่าเซลล์มาใช้เป็นพลังงานทดแทน ซึ่งราคาไม่แพงมาก โดยอาจจะทดลองใช้ในอาคาร 10 ก่อน เพื่อคำนวณปริมาณการใช้ไฟฟ้าและเปรียบเทียบผลการทดลองว่าเพิ่มขึ้น-ลดลงมากน้อยเท่าใด เพื่อเป็นข้อมูลในการเสนอของบประมาณ นางสาวกรรณิกา มณีวรรณ์ ประธานฯ กล่าวว่าหากไม่ได้รับการจัดสรรงบประมาณ อาจจะขอใช้งบประมาณเหลือจ่ายในการจัดซื้อ และกล่าวเพิ่มเติมว่า ขอให้ฝ่ายเลขานุการฯ แจ้งเวียน ร่างประกาศ ปส. เรื่อง “นโยบายอนุรักษ์พลังงาน” ผ่านทางไปรษณีย์อิเล็กทรอนิกส์ ให้กับคณะทำงานด้าน การจัดการพลังงานสำนักงานปรมาณูเพื่อสันติ เพื่อพิจารณาร่างอีกครั้ง หากมีข้อเสนอแนะเพิ่มเติมโปรดแจ้ง ไปยังฝ่ายเลขานุการฯ

**มติที่ประชุม** เห็นชอบในหลักการ และให้ฝ่ายเลขานุการฯ แจ้งเวียนร่างประกาศ ปส. เรื่อง “นโยบายอนุรักษ์พลังงาน” ผ่านทางไปรษณีย์อิเล็กทรอนิกส์ ให้กับคณะทำงานด้านการจัดการพลังงานสำนักงานปรมาณูเพื่อสันติ เพื่อพิจารณาร่างอีกครั้ง หากมีข้อเสนอแนะเพิ่มเติมโปรดแจ้งไปยังฝ่ายเลขานุการฯ

**3.3 แผนปฏิบัติการลดใช้พลังงานของ ปส.** นายเอนก โคตรบุญเรือง เลขานุการฯ แจ้งต่อที่ประชุมว่า เพื่อให้มีแนวทางการปฏิบัติ ในการลดปริมาณการใช้พลังงานของ ปส. ให้เกิดผลอย่างมีประสิทธิภาพ และเพื่อให้สามารถบรรลุ เป้าหมาย :ลดใช้พลังงานลงให้ได้อย่างน้อยร้อยละ 20 (รวมไฟฟ้าและน้ำมันเชื้อเพลิง) ฝ่ายเลขานุการฯ จึงได้ร่าง “แผนปฏิบัติการลดใช้พลังงานของ ปส.” **(รายละเอียดตามเอกสารประกอบวาระที่ 3.3)** เพื่อเสนอขอความเห็นชอบจากคณะทำงานลดใช้พลังงานสำนักงานปรมาณูเพื่อสันติ และแจ้งเวียนหน่วยงานที่เกี่ยวข้องดำเนินการตามแผนต่อไป

นางสาวกรรณิกา มณีวรรณ์ ประธานฯ กล่าวต่อที่ประชุมว่า ประธานได้ตรวจสอบ และดำเนินการแก้ไขแล้ว ซึ่งร่าง “แผนปฏิบัติการลดใช้พลังงานของ ปส.” เป็นไปตามมติคณะรัฐมนตรี เมื่อวันที่ ๒2 มีนาคม พ.ศ. ๒๕65 เรื่อง มาตรการลดการใช้พลังงานในหน่วยงานภาครัฐ เพื่อให้ตระหนักถึงความสำคัญของการลดใช้พลังงาน ซึ่งมีการกำหนดกลยุทธ์ในการดำเนินงาน ดังนี้ กลยุทธ์ที่ ๑ เพิ่มประสิทธิภาพการใช้พลังงานในสำนักงานปรมาณูเพื่อสันติ กลยุทธ์ที่ ๒ สร้างจิตสำนึกและส่งเสริมการมีส่วนร่วมของบุคลากรให้มีการประหยัดพลังงาน กลยุทธ์ที่ ๓ ติดตาม ประเมินผลการดำเนินงานตามแผนปฏิบัติการลดใช้พลังงานในสำนักงานปรมาณูเพื่อสันติ ซึ่ง แผนปฏิบัติการนี้ จะระบุหน่วยงานผู้รับผิดชอบ จึงขอให้คณะทำงานซึ่งเป็นผู้แทนของหน่วยงานต่าง ๆ ภายใน ปส. ดำเนินการ ดังนี้ 1. ตรวจสอบส่วนที่เกี่ยวข้องที่จะต้องดำเนินการตามแผนปฏิบัติการนี้ 2. ตรวจสอบการปฏิบัติงานตามแผนนี้ มีส่วนใดที่จะต้องเพิ่มเติมหรือไม่ 3. กลุ่มเผยแพร่และประชาสัมพันธ์ จะต้องรณรงค์เผยแพร่การประหยัดพลังงานให้ทราบทั่วกันอย่างต่อเนื่อง ขอให้ฝ่ายเลขานุการฯ แจ้งเวียนร่าง “แผนปฏิบัติการลดใช้พลังงานของ ปส.” ผ่านทางไปรษณีย์อิเล็กทรอนิกส์ ให้กับคณะทำงานด้านการจัดการพลังงานสำนักงานปรมาณูเพื่อสันติ เพื่อพิจารณาร่างอีกครั้ง หากมีข้อเสนอแนะเพิ่มเติมให้แจ้งไปยังฝ่ายเลขานุการฯ

นายวีรชน ตรีนุสนธิ์ ผู้แทน กตส. กล่าวว่าหากกำหนดให้เปิดเครื่องปรับอากาศในช่วงเวลา 09.00 น. จะสามารถประหยัดไฟฟ้าได้ถึงร้อยละ 10 นางสาวนุชจรีย์ สัจจา ผู้แทน หกผป. กล่าวว่าปัจจุบันกำหนดให้ข้าราชการและเจ้าหน้าที่ของ กผป. เปิดเครื่องปรับอากาศเวลา 09.00 น. นายเอนก โคตรบุญเรือง เลขานุการฯ กล่าวว่าค่าไฟฟ้าที่แพงในปัจจุบันส่วนใหญ่มาจากการใช้เครื่องปรับอากาศที่เก่า ซึ่งในปีงบประมาณ พ.ศ. 2567 ได้เสนอขอรับงบประมาณเพื่อจัดซื้อเครื่องปรับอากาศใหม่

นางสาวกรรณิกา มณีวรรณ์ ประธานฯ กล่าวว่าหากได้รับการจัดสรรงบประมาณขอให้ หกอพ. จัดทำแผนในการเปลี่ยนเครื่องปรับอากาศ เพื่อใช้เป็นข้อมูลการจัดลำดับการเปลี่ยน

นายเอนก โคตรบุญเรือง เลขานุการฯ รายงานว่าได้ดำเนินการแล้วในส่วนนี้ นางสาวกรรณิกา มณีวรรณ์ ประธานฯ กล่าวว่าฝากคณะทำงานทุกท่านซึ่งเป็นผู้แทนหน่วยงานภายใน ปส. กำชับข้าราชการและเจ้าหน้าที่ในสังกัดก่อนเลิกจากการปฏิบัติงานราชการ ให้ตรวจสอบการปิดเครื่องปรับอากาศทุกครั้ง นายเอนก โคตรบุญเรือง เลขานุการฯ กล่าวว่าได้กำชับให้พนักงานรักษา ความปลอดภัยตรวจสอบตามห้องปฏิบัติงานต่าง ๆ ทุกวัน ภายหลังจากไม่มีข้าราชการและเจ้าหน้าที่ปฏิบัติงานและให้รายงานผลให้ทราบทุกวัน นางสาวกรรณิกา มณีวรรณ์ ประธานฯ กล่าวว่าได้หารือ หกอพ. หากห้องประชุมภายในอาคาร 60 ปี ปส. มีโต๊ะและเก้าอี้พร้อมใช้งานให้แจ้งเวียนให้ข้าราชการและเจ้าหน้าที่ ปส. ทราบ และเพิ่มข้อมูลในระบบการขอใช้ห้องประชุมออนไลน์ เพราะห้องประชุมภายในอาคาร 60 ปี มีห้องขนาดเล็กเหมาะกับการประชุมที่มีผู้เข้าร่วมประชุมจำนวนไม่มาก

**มติที่ประชุม** เห็นชอบในหลักการ และให้ฝ่ายเลขานุการแจ้งเวียนร่าง “แผนปฏิบัติการลดใช้พลังงานของ ปส.” ผ่านทางไปรษณีย์อิเล็กทรอนิกส์ ให้กับคณะทำงานด้านการจัดการพลังงานสำนักงานปรมาณูเพื่อสันติ เพื่อพิจารณาร่างอีกครั้ง หากมีข้อเสนอแนะเพิ่มเติมโปรดแจ้งไปยังฝ่ายเลขานุการ

**ระเบียบวาระที่ 4 : เรื่องอื่นๆ**

 (ไม่มี)

**เลิกประชุมเวลา 15.30 น.**

 (นางสาวดวงใจ จันลุน)

 ผู้จดรายงานการประชุม

 (นายเอนก โคตรบุญเรือง)

 ผู้ตรวจรายงานการประชุม